Henkilötietojen käyttö tieteelliseen tutkimukseen on EU:n tietosuoja-asetuksen mukaan sallittua. Tieteelliseksi tutkimukseksi tulkitaan asetuksen mukaan paitsi akateeminen tutkimus, myös teknologian kehittäminen ja esittely, perustutkimus, soveltava tutkimus ja yksityisin varoin rahoitettu tutkimus. Sitä, miten tieteellinen tutkimus tulkitaan, ei jatkossa voi päättää kansallisesti, vaan tulkinta seuraa suoraan edellä mainitusta asetuksesta.
Lailla mahdollistetaan myös tietojen käyttö sellaiseen kehittämis- ja innovaatiotoimintaan, joka ei täytä tieteellisen tutkimuksen kriteereitä. Tällöin kuitenkin tiedot luovutetaan ainoastaan aggregoituna tilastotietona, josta henkilötiedot eivät voi paljastua.